section_heading: Povijest
paragraph_text: Za potrebe Svjetskog prvenstva 1998., Stade de la Beaujoire je odabran kao jedan od stadiona domaćina. Zbog toga je iste godine renoviran a troškovi obnavljanja stajali su 42,84 milijuna franaka. Tako je povećan kapacitet na 38.285 mjesta, poboljšan je pristup stadionu, postavljena je dodatna rasvjeta, provedena je modernizacija zvuka, dodan je drugi LCD panel dok je postojeći obnovljen dok su gledatelji zaštićeni od vjetra. U konačnici je stadionu dodijeljeno šest utakmica od čega je najznačajniji četvrtfinalni susret između Brazila i Danske.